

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

NR. 39306 /24.06.2025

Kereskényi Gábor, Primar al municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect:

Aprobarea aplicării în programul de cooperare elvețiano-român a proiectului:  **TRANSFORMAREA** **LICEULUI TEORETIC GERMAN “JOHANN ETTINGER“ ÎN CLĂDIRE NZEB,** în susținerea căruia formulez prezentul,

**Referat de aprobare**

**la proiectul de hotărâre privind** **aprobarea aplicării în programul de cooperare elvețiano-român a proiectului**

**TRANSFORMAREA LICEULUI TEORETIC GERMAN “JOHANN ETTINGER“ ÎN CLĂDIRE NZEB**

În conformitate cu Ghidul solicitantului punctul 2 aferent componentelor 1 și 2: Sectoare prioritare și activități finanțabile, subpunct 2.1. Sectorul 1 Sprijinirea transformării clădirilor publice existente către NZEB-uri, se prevede faptul că:

*“Pentru a asigura performanța energetică a clădirii, finanțarea va viza renovarea energetică aprofundată a clădirilor publice (economii de energie primară cuprinse peste 60%„*

În acest sens, Primăria Municipiului Satu Mare depune spre finanțare din fonduri nerambursabile în cadrul Programului de cooperare elvețiano-român, Programul pentru eficiență energetică și energie regenerabilă, proiectul **TRANSFORMAREA LICEULUI TEORETIC GERMAN “JOHANN ETTINGER“ ÎN CLĂDIRE NZEB**. Bugetul proiectului este de 38.091.429,47 lei inclusiv TVA și va fi decontat atât din programul de cooperare elvețiano-român cât și din bugetul local.

În consecință, transformarea obiectivului într-o clădire NZEB va avea ca efect reducerea consumului de energie pentru încălzirea clădirii cu destinație de școală, reducerea costurilor de întreţinere cu încălzirea, diminuarea efectelor schimbărilor climatice, prin reducerea emisiilor de gaze cu efect de seră, creşterea independenţei energetice, prin reducerea consumului de combustibil utilizat la prepararea agentului termic pentru încălzire, precum şi ameliorarea aspectului urbanistic al localităţii.

Față de cele expuse mai sus, în baza prevederilor art. 129 alin. (2) lit. b) coroborat cu prevederile alin. (4) lit. a) şi lit. e) din O.U.G. nr. 57/2019 privind Codul administrativ, cu modificările şi completările ulterioare, precum şi de art. 41, art. 44 aliniat (1) și aliniat (4) din Legea 273/2006 privind finanțele publice locale, cu modificările şi completările ulterioare, cu referire la cheltuielile de investiții și documentațiile tehnico-economice, potrivit cărora, consiliul local aprobă, la propunerea primarului, direcția de dezvoltare economico-socială și de mediu a municipiului și documentațiile tehnico-economice pentru lucrările de investiții de interes local,

Propun spre analiză şi aprobare Consiliului Local al Municipiului Satu Mare proiectul de hotărâre în forma prezentată de executiv.

**INIŢIATOR:**

**PRIMAR**

**Kereskényi Gábor**